Merkezê Îrtîbatî û Çapemenîye yê HPGyî derheqê xoverdayîşê vera hêrişê îşxalî de eşkerayîyêke daye û nê pare kerdî:
''Vera hêrişê îşxalî yê vera Heftanînî xoverdayîşê hêzanê ma dewam keno. Hêzanê ma çarçeweya Hemleya Şorişgêre ya Cengê Heftanînî de derbê girdî dayî dişmenî ro. Detayê çalakîyanê 22ê hezîrene wina yê:
Heftanîn de 4 leşkerî ameyî kiştene
Tepê Dupişkî de vera îşlxakeran çalakîyêke ameye kerdene, 4 leşkerî ameyî kitşene. Helîkopterêkê Kobrayî yo ke xîret kerdêne ke herême bombarduman bikerê hetê hêzanêma ra gerîyayî binê adirî. Helîptero ke derbe girewte mecbûr mend ke herême bikewo dûrî. Warê Navsera Xanturî de helîkoterê ke xîret kerdêne ke herême de leşkeran ca bikerê bîyî hedefê hêzanê ma. Helîkopterê ke adir serê înan de ame varnayene peyser ancîyayî.Reyna warê Xanturî de helîkoterêko ame pirodayene herême ra rema. Hêzanê ma Qilê Şehîd Berxwedanî yê Xanturî de vera îşxalkeran çalakîya sabotajî kerde la hûmara merde û birîndaran zelal nêbîye.''
Eşkerayîye de derheqê çalakîyanê gerîlayan û operasyonê îşxalî yê bînan de zî nê ameyî parekerdene:
''22ê  hezîrane de warê Gelîya Pîsaxa, Bektorya û Xantûrî ameyî bombardumankerdene.
Çelê de 2 leşkerî ameyî kiştene
Çarçeweya Hemleya Şorişgêre ya Şehîd Bagerî û Şehîde Ronya  Çelê ya Colemêrgî de çalakîya sûîqetî ameye kerdene. Çalakîya ke warê Şifreza de ameye kerdene de 2 leşkerî ameyî kiştene.
21ê hezirane de Qilebanê Şirnexî de operasyono leşkerî ame destpêkerdene.  Operasyono ke warê Megexerê de ame kerdene roja bîne bêpeynî peyser ame antene.
Bedlîs de 2 gerîlayî şehîd bîyî
19ê hezîrane de qezaya Tûxî ya Bedlîsî de operasyonêk ame destpêkerdene. Operasyono ke warê dewa Sîyamîrî de ame kerdene herême ameye bombardumankerdene. Operasyon de embazê ma Çekdar û Dêrsim ê ke bi hawayêke qehremankî vera dişmenî şer kerd şehîd bîyî. Operasyon 22ê hezîrane de qedîya.
Xarpêt de  2 gerîlayî şehîd bîyî
8ê hezîrane de qezaya Mîyaranî ya Xarpêtî de operasyonêko leşkerî ame destpêkerdene. Roja bîne mabênê hêzanê ma û leşkeranê dişmenî de pêkewtişê giranî qewimîyayî. Pêkewitşê ke xeylêk leşkerî ameyî kiştene de  embazê ma Devran û Fîraz ê  ke bi hawayêke qehremankî vera dişmenî şer kerd şewîd bîyî.''
